भारत की अनुभवी निशानेबाज हिना सिद्धू ने यहां जारी 18वें एशियाई खेलों में शुक्रवार को छठे दिन निशानेबाजी में महिलाओं की 10 मीटर एयर पिस्टल स्पर्धा में कांस्य पदक जीता, राष्ट्रमंडल खेलों की स्वर्ण पदक विजेता हिना ने फाइनल में 219.2 अंकों के साथ तीसरा स्थान हासिल किया. हालांकि कामनवेल्थ खेलों की विजेता मनु भाकर एशियन गेम्स में पदक नहीं जीत पाई, उन्होंने 176.2 अंकों के साथ पांचवा स्थान प्राप्त किया.